Bretagne/Korpus-divyezhek-brezhoneg-galleg huggingface dataset:
François 1er se rapproche des barons bretons et plus particulièrement de Jean de Laval pour préparer l’annexion de la Bretagne. 
Tostaat a ra Frañsez 1añ ouzh baroned Breizh, hag ouzh Yann Laval dreist-holl, a-benn prientiñ stagidigezh Breizh.
Entre 1517 et 1525, il prend pour maîtresse, Françoise de Foix, la baronne de Châteaubriant. 
Etre 1517 ha 1525 e kemer da vestrez Frañseza Foish, baronez Kastell-Briant.
La mort de Claude de France en 1524, permet à François Ier d’accélérer le processus d’annexion de la Bretagne à la couronne. 
Marv Klaoda Bro-C’hall e 1524 a ro an tu da Frañsez 1añ da stagañ buanoc’h Breizh ouzh ar gurunenn.
Il s’attache à vaincre les oppositions bretonnes et à trouver des soutiens. 
Strivañ a ra da vezañ trec’h war eneberezh Breizhiz ha da gavout tud d’e skoazellañ.
Pour cela, il séjourne à Châteaubriant en 1531 puis de mai à juillet 1532 pour préparer le Traité d’Union qui rattache définitivement le duché au royaume français.
Evit se e teu da Gastell-Briant da chom ur pennad e 1531 hag etre Mae ha Gouere 1532 a-benn prientiñ Feur-emglev an Unvaniezh a stag da viken an dugelezh ouzh rouantelezh Bro-C’hall.
Jean de Laval (1486-1543)
Yann Laval (1486-1543)
Baron de Châteaubriant à partir de 1503, Jean de Laval est le petit-fils de Françoise de Dinan. 
Baron Kastell-Briant adalek 1503, Yann Laval zo mab-bihan da Frañseza Dinan.
Proche parent d’Anne de Bretagne, elle le fait venir à la cour de France comme page. 
Kar-nes da Anna Vreizh, houmañ e laka da zont da lez Bro-C’hall evel floc’h.
La reine duchesse surveille avec le plus grand soin son éducation. 
Teurel a ra ar rouanez dugez kalz a evezh ouzh e zeskadurezh.
En 1505, Anne arrange le mariage de ce jeune homme intelligent avec l’une de ses dames d’honneur désargentée, Françoise de Foix.
E 1505 ec’h aoz Anna dimeziñ an den yaouank speredek-se gant unan eus he dimezelled a enor divadoù, Frañseza Foish.
A la suite de sa grand-mère, Françoise de Dinan, qui avait initié la reconstruction du château, Jean élabore le projet d’un nouveau logis. 
Da-heul e vamm-gozh, Frañseza Dinan, he doa kroget da adsevel ar c’hastell, e sav Yann raktres ul lojeiz nevez.
Le chantier débute avant son départ pour les campagnes d’Italie. 
A-raok ma’z afe kuit da vrezeliñ da Italia e krog ar chanter.
A son retour, en 1524 et jusqu’à la fin des années 1530, il poursuit les travaux en s’inspirant de l’influence de la Renaissance italienne.
Pa zistro e 1524 ha betek dibenn ar bloavezhioù 1530 e kendalc’h gant al labourioù awenet gant Azginivelezh Italia.
Élevé à la cour, Jean de Laval fait partie des proches de François Ier et est formé à l’art de la guerre. 
Yann Laval, desavet e lez ar Roue, zo e-touez an dud nes da Frañsez 1añ.ha stummet e vo war an arz brezeliñ.
Il participe ainsi aux campagnes d’Italie menées pour le compte du roi. 
Perzh a gemer e brezelioù Italia graet en anv ar roue.
Durant cette période, François Ier entretient une liaison avec son épouse, Françoise de Foix. 
E-keit-se e kemeras Frañsez 1añ e bried Frañseza Foish da vestrez.
Cette place de maîtresse royale lui vaut de nombreux avantages pour elle-même et pour son époux : rang à la cour, pensions, charges militaires ou administratives…
En eskemm d’he flas a vestrez ar roue he devo kalz a draoù eviti hec’h-unan pe evit he fried : ur renk el lez, leveoù, kargoù en arme pe er velestradurezh...
En 1525, Françoise de Foix est écartée de la cour et retourne auprès de son mari. 
E 1525 e pellaer Frañseza Foish eus al lez hag e tistro neuze da adkavout he gwaz.
Jean de Laval continue de bénéficier de la protection du roi qui le nomme en 1531gouverneur de Bretagne. 
Derc’hel a ra Yann Laval da vezañ gwarezet gant ar roue. Anvet eo gantañ da c’houarnour Breizh e 1531.
Méprisé par les Bretons, il est accusé de détourner des fonds pour la construction de son château et est considéré comme mauvais Breton, mais trop bon Français. 
Disprizet eo gant ar Vretoned. Tamall a reer dezhañ ober yalc’h a-dreñv evit sevel e gastell ha sellet e vez outañ evel ouzh ur Breizhad fall, hogen ur Gall revat.
Il signe en effet le traité d’Union qui rattache définitivement la Bretagne à la France en 1532.
Ha gwir eo e sin feur-emglev an Unvaniezh a stag da vat Breizh ouzh Bro-C’hall e 1532.
Partie 4 : Chronique du rattachement (1487-1532) 
Lodenn 4 : Kronik ar stagidigezh (1487-1532)
De la "guerre de Bretagne" au Traité d'union
Adalek "brezel Breizh" betek ar Feur-emglev unaniñ
Conséquence des tensions accumulées depuis plusieurs siècles entre le duché et le royaume, la guerre de Bretagne se cristallise autour de la politique anti-française conduite par François II ; les intrigues de grands seigneurs bretons n’ont fait qu’en fournir le prétexte. 
Brezel Breizh, deuet abalamour d’ar bec’h a oa abaoe meur a gantved dija etre an dugelezh hag ar rouantelezh, a oa kreizennet en-dro d’ar politikerezh enepgall renet gant Frañsez II ; an itrikoù a veze etre aotrounez veur Breizh ne oant nemet digarezioù.
Frappant durement le duché de 1487 à 1491, ce conflit initie le processus politique conduisant au rattachement de la Bretagne à la France.
Adalek ar brezel-se a lakaas freuz ha reuz en dugelezh etre 1487 ha 1491 e krogas an argerzh politikel a zisoc’has gant stagidigezh Breizh ouzh Bro-C’hall.
Déçus de se voir un temps écartés des affaires politiques du duché au profit d’étrangers, des personnages influents comme Françoise de Dinan et Jean de Rieux fomentent en mars 1487 un complot contre le duc.
Tud c’halloudus evel Frañseza Dinan ha Yann Reoz a oa kerse ganto bezañ bet distroet diouzh aferioù politikel an dugelezh evit lakaat estrenien en o flas. Atizañ a rejont un irienn a-enep an dug e miz Meurzh 1487.
L’alliance d’une soixantaine de seigneurs bretons par le traité de Châteaubriant leur vaut l’appui militaire de Charles VIII pour chasser les conseillers de François II : en mai, l’armée royale entre en Bretagne.
Dre ma oa un tri-ugent bennak a aotrounez vreizhat a-unan ganto dre feur-emglev Kastell-Briant e voent skoazellet gant arme Charlez VIII a-benn kas kuzulierien Frañsez II kuit : e miz Mae e oa arme ar roue e Breizh.
Les deux campagnes militaires que mène Charles VIII en Bretagne en 1487 et 1488 visent à prendre une à une les grandes places fortes du duché. 
An div ergerzhadeg vrezel a voe renet e Breizh gant Charlez VIII, e 1487 hag e 1488, a oa o fal tapout kreñvlec’hioù meur an dugelezh an eil war-lerc’h egile.
Sa démonstration de force repose sur le déploiement d’une imposante armée et sur l’usage de l’artillerie à poudre. 
Nerzh ar roue a oa diazezet war un arme vras ha war implij ar c’hanolioù poultr.
Le roi doit faire vite afin de limiter les problèmes de coût et de ravitaillement qu’implique toute opération militaire.
Ret e oa dezhañ ober buan evit ma ne vije ket re vras ar c’hudennoù arc’hantañ ha pourvezañ a vez stag ouzh kement ergerzhadeg vrezel zo.
De son côté, François II cherche à enliser le conflit pour que Charles VIII renonce à son action militaire. 
Eus e du, Frañsez II a glaskas lakaat ar stourm da badout evit lakaat Charlez VIII da zilezel an taol.
Si son armée est moins nombreuse et moins organisée que celle du roi, il s’appuie en revanche sur un réseau très dense de châteaux et de villes fortifiées. 
Daoust ma ne oa ket kement a dud en e arme ha ma ne oa ket ken urzhiet ha hini ar roue, e c’halle en em harpañ war ur rouedad stank-kenañ a gastelloù hag a gêrioù kreñv.
A la recherche de soutiens, il met également en œuvre une politique diplomatique active.
Evit kaout skoazelloù e kasas da benn ur politikerezh diplomatel birvidik.
Les campagnes de La Trémoille
Ergerzhadegoù brezel La Trémoille
Louis II de La Trémoille, vicomte de Thouars, est un proche parent de Charles VIII. 
Loeiz II La Trémoille, beskont Thouars, a oa kar-nes da Charlez VIII.
Il fait très tôt ses preuves sur les champs de bataille et mène rapidement une brillante carrière militaire au service du roi : remarqué parmi les chefs de l’armée royale en 1487, il devient lieutenant général en 1488. 
Abred-kenañ e tiskouezas bezañ donezonet war an tachennoù emgann ha buan e reas berzh e servij ar roue : remerket e oa bet e-touez pennoù arme ar roue e 1487, hag anvet e voe da bennletanant e 1488.
La Trémoille assiège de nombreuses places fortes bretonnes et remporte le 28 juillet 1488 la victoire décisive de Saint-Aubin-du-Cormier.
La Trémoille a lakaas seziz war meur a greñvlec’h e Breizh ha mont a reas an trec’h gantañ e Sant-Albin-an-Hiliber d’an  28 a viz Gouere 1488.
Bombardes et bouches à feu...
Bombezerezioù ha kanolioù-tan...
La supériorité de l’artillerie française repose sur plusieurs innovations : l’abandon des canons en fer pour ceux en bronze qui permettent une cadence de tir plus soutenue ; le remplacement du boulet en pierre par de la fonte ; et la création d’une unité d’artillerie mobile. 
Dreistelezh ar c’hanolierezh gall a oa dleet da veur a nevezenti : dilezet e oa bet ar c’hanolioù houarn evit ober gant kanolioù arem a c'halled tennañ stankoc’h ganto ; e plas ar boledoù maen e veze graet gant boledoù potin ; hag un unvezh kanolierezh hezoug a oa bet krouet.
La Trémoille dispose de plusieurs batteries de canons et réclame sans cesse de nouvelles bouches à feu pour accroître la puissance de tir.
Meur a strollad kanolioù a oa gant La Trémoille ha dizehan e c’houlenne kaout kanolioù-tan nevez evit kreskiñ galloudegezh an tennoù.
François II manifeste un vif intérêt pour l’arme nouvelle que constitue l’artillerie à poudre. 
Frañsez II a oa dedennet-bras gant an armoù nevez-se, ar c’hanolioù-poultr.
Pour preuve, les frais importants qu’il engage dans l’acquisition et la fabrication de bouches à feu. 
An arc’hant bras a lakaas evit prenañ hag oberiañ kanolioù-tan a ziskouez splann an dra-se.
Il ordonne aussi dès 1464, alors que s’annonce « l’éminent péril de guerre », la modernisation des châteaux et villes fortifiées du duché. 
Kerkent ha 1464 ivez e roas urzh da vodernaat kastelloù ha kêrioù kreñv an dugelezh, tra ma oa « riskl bras ar brezel » o tostaat.
Mais certains seigneurs bretons comme Françoise de Dinan à Châteaubriant refusent d’engager ces travaux coûteux.
Met lod eus an aotrounez vreizhat evel Frañseza Dinan e Kastell-Briant a nac’has kregiñ gant al labourioù koustus-se.
Les campagnes militaires de Charles VIII en Bretagne s’inscrivent dans la tradition des guerres de siège qui visent à isoler et épuiser l’ennemi pour prendre une place forte. 
Ergerzhadegoù brezel Charlez VIII e Breizh a oa eus ar rummad brezelioù ma veze digenvezet ha skuizhet an enebourien dre lakaat seziz warno a-benn tapout al lec’hioù kreñv.
En 1488, à côté de l’armement traditionnel, l’usage de l’artillerie à poudre s’avère déterminant. 
A bouez bras e voe implij ar c’hanolioù-poultr, e-kichen an armoù boas, e 1488.
Ne pouvant offrir qu’une faible résistance aux redoutables batteries de canons du roi, les forteresses de Châteaubriant, Ancenis ou encore Fougères tombent une à une.
Kreñvlec’hioù Kastell-Briant, Ankiniz pe Felger c’hoazh a voe faezhet an eil war-lerc’h egile pa n’hallent ket talañ ouzh kanolioù spontus ar roue.
Annonciatrice des défaites à venir, la prise de Châteaubriant le 23 avril 1488 est révélatrice de la rapidité qui caractérise cette campagne. 
Seziz Kastell-Briant, d’an 23 a viz Ebrel 1488, a ziouganas an drouziwezhoù da zont, a ziskouez pegen buan ez eas an ergerzhadeg-se war-raok.
Neuf jours suffisent en effet à la Trémoille pour venir à bout de cette pièce maîtresse du système défensif breton. 
Nav devezh a voe a-walc’h gant La Trémoille da reiñ lamm d’al lec’h-se, ul lec’h kreiz er sistem difenn breizhat.
A l’extérieur de la tour de la Torche, les cicatrices de la maçonnerie racontent encore la brèche percée au cours du siège.
Ar c’hleizennoù a weler ouzh ar mein e diavaez tour an Dorchenn zo evel un testeni eus an ode a oa bet toullet e-doug ar seziz.
Le traité du Verger (1488) et ses conséquences
Feur-emglev ar Werje (1488) hag e heuliadoù
Suite à la défaite de Saint-Aubin-du-Cormier, le traité du Verger du 19 août 1488 consacre la suprématie française. 
Goude faezhadenn Sant-Albin-an-Hiliber e voe kadarnaet an aotrouniezh c’hall gant feur-emglev ar Werje d’an 19 a viz Eost 1488.
Charles VIII impose désormais ses conditions à François II. S’il laisse à la Bretagne son indépendance, il chasse ses ennemis de la cour ducale. 
Da neuze e teuas Frañsez II da vezañ dindan sujidigezh Charlez VIII. Lezet e voe he dizalc’hiezh gant Breizh, hogen skarzhañ a reas e enebourien diouzh lez an dug.
Mais la clause essentielle du traité concerne le mariage d’Anne, héritière du duché, qui ne pourra dorénavant se faire sans « le conseil, avis et consentement du roi ».
Met ouzh Anna, pennhêrez an dugelezh, e selle an diviz pennañ er feur-emglev : diwar neuze ne c’hallje ket mui dimeziñ hep « kuzul, ali hag asant ar roue ».
Anne consent à épouser en 1491 Charles VIII auquel elle doit céder ses droits sur le duché. 
E 1491 ez asantas Anna dimeziñ gant Charlez VIII ha rankout a reas reiñ dezhañ he gwirioù war an dugelezh.
La mort brutale du roi, sans héritier, permet à la reine de redevenir maîtresse de son duché. 
Gant marv trumm ar roue, hep pennhêr, e c’hallas ar rouanez adtapout beli war he dugelezh.
Conformément au Traité du Verger, elle épouse son successeur Louis XII en 1499. 
D’ober diouzh Feur-emglev ar Werje e timezas gant e warlerc’hiad Loeiz XII e 1499.
Anne cherche alors à préserver l’indépendance du duché grâce à un contrat de mariage favorable qui prévoit la transmission de la couronne royale à l’aîné et le duché au cadet.
Anna a glaskas mirout an dugelezh dizalc’h gant ur gevrat dimeziñ a zifere ez aje kurunenn ar roue gant ar mab henañ hag an dugelezh gant an eil.
L'union de la Bretagne à la France
Unanidigezh Breizh gant Bro-C’hall
De son second mariage, Anne n’a que deux filles, Claude et Renée. 
Diwar hec’h eil eured ne c'hanas Anna nemet div verc'h, Klaoda ha Renea.
Contre l’avis de sa femme, Louis XII envisage de marier l’aînée, héritière du duché, à son successeur François d’Angoulême. 
En desped da ali e wreg e lakaas Loeiz XII en e soñj dimeziñ an hini henañ, pennhêrez an dugelezh, gant e warlerc'hiad Frañsez Angoulem.
Cette union, célébrée en 1514, est un échec pour le maintien de l’indépendance bretonne souhaité par Anne. 
E 1514 e voe lidet an eured-se ha neuze c’hwitet war dizalc'hiezh Breizh a oa c’hoantaet gant Anna.
L’année suivante, Claude fait donation du duché à son mari, alors devenu roi.
Er bloaz war-lerc’h e roas Klaoda an dugelezh d’he gwaz a oa deuet da vezañ roue.
En 1524, Claude de France attribue le duché à  son fils aîné par testament. 
E 1524 e legadas Klaoda Bro-C’hall an dugelezh d’he mab henañ.
S’opposant ainsi au contrat de 1499, elle rend inévitable le rattachement de la Bretagne à la France. 
Dre-se e voe torret ganti kevrat 1499, ha tonket e voe Breizh da vezañ staget ouzh Bro-C’hall.
François Ier s’appuie ensuite sur ses soutiens au sein de la noblesse bretonne pour publier, avec l’accord des États de Bretagne, l’édit d’union le 13 août 1532. 
Frañsez Iañ a gemeras harp goude-se war an noblañsoù breizhat a oa a-du gantañ evit embann, gant asant Stadoù Breizh, an Edid unanidigezh d’an 13 a viz Eost 1532.
Cet acte met fin à la vocation défensive des Marches.
Adalek an akta-se ne dalveze ket mui ar Marzoù da zifennoù.
La monnaie, usage économique et propagande ducale 
Ar moneiz, evit armerzh ha propaganda an dugelezh
Principal moyen de paiement et support de l’épargne, la monnaie est aussi un des symboles du pouvoir des ducs de Bretagne. 
Ouzhpenn bezañ an doare implijetañ da baeañ ha diazez an espern, ar moneiz a oa ivez unan eus arouezioù galloud duged Breizh.
D’abord réservé aux rois, le privilège de battre monnaie est usurpé dès le IXe siècle par les souverains bretons. 
Er penn-kentañ ne oa nemet ar roueed o doa gwir da skeiñ moneiz, met aloubet e voe an dreistgwir-se kerkent hag an IXvet kantved gant tierned Breizh.
Les importants bénéfices que ceux-ci tirent de cette activité permettent de soutenir notamment les dépenses de guerre. 
Gant ar gounidoù bras a rae ar re-se diwar skeiñ moneiz e c’hallent herzel ouzh dispignoù ar brezel.
La monnaie est aussi le véhicule de messages politiques forts.
Ar moneiz a oa ivez un doare da embann kemennoù politikel kreñv.
L’attachement d’Anne de Bretagne à l’indépendance de son duché s’affirme clairement sur cette monnaie. 
Splann eo war ar pezh-moneiz-mañ e oa stag Anna Vreizh ouzh dizalc'hiezh he dugelezh.
Frappée en 1498 peu de temps après la mort de Charles VIII, elle représente Anne assise en majesté : l’épée, le sceptre, la couronne, les fleurs de lys indiquent son statut de reine, et les mouchetures d’hermine de son vêtement rappellent qu’elle est aussi duchesse de Bretagne. 
Kognet e voe e 1498, nebeut goude marv Charlez VIII, ha warnañ e weler skeudenn Anna azezet en he meurdez : ar c’hleze, ar vazh-rouanez, ar gurunenn hag ar flourdiliz a verk he statud a rouanez, hag an erminigoù brizhellet war he dilhad a zegas da soñj eo dugez Breizh ivez.
Cette monnaie porte le nom de cadière, dérivé de cathèdre, siège sur lequel trône la reine. 
Kadorienn a vez graet eus ar skoed aour-se, diwar anv ar gador ma azeze ar rouanez.
Cadière d’or d’Anne de Bretagne, XVe siècle, musée départemental Dobrée, Conseil général de Loire-Atlantique, Nantes.
Kadorienn Anna Vreizh, XVvet kantved, mirdi-departamant Dobrée, Kuzul-departamant al Liger-Atlantel, Naoned.
Des monnaies venues parfois de loin… 
Moneiz o tont eus pell a-wezhioù…
L’activité commerciale des Marches de Bretagne s’accompagne d’importants mouvements d’argent, venu parfois de régions lointaines. 
Ar c’henwerzh e Marzoù Breizh a zegase d’e heul eskemmoù sammadoù arc’hant bras ivez ha lod a zeue eus broioù pell a-wezhioù.
Dans les foires et marchés où sont négociés les produits locaux, de petites monnaies, dites « noires » car pauvres en métal précieux, côtoient des pièces de plus grande valeur, en argent ou en or. 
Er foarioù hag er marc’hadoù ma veze marc’hataet ar produioù graet er vro, e veze kavet pezhioù moneiz bihan, anvet « pezhioù du » pa oa dibaot ar metal prizius enno, war un dro gant pezhioù talvoudusoc’h, en arc’hant hag en aour.
Il arrive aussi que de fausses monnaies se glissent dans ces échanges.
Pezhioù faos a c’halle en em silañ en eskemmoù-se ivez.
Partie 5 : Liaison(s) et illusion(s)
Lodenn 5 : Darempred(où) ha touell(où)
Ce qu’ils en auraient dit…
Ar pezh o dije lavaret…
Entre stratégies matrimoniales et testamentaires, mariages et décès suscitèrent sans doute, notamment dans les années qui suivirent le conflit, nombre d’échanges entre les différents protagonistes de l’histoire.
Moarvat e oa bet eskemmoù a-leizh etre pennc’hoarierien an istor da-heul an dimezioù hag ar marvioù, gant ar strategiezhioù evit dimeziñ ha testamantañ, er bloavezhioù goude ar brezel peurgetket.
Outre les contrats de mariage, des objets et témoignages prouvent combien Jean de Laval ou Anne de Bretagne furent préoccupés de la transmission de leurs biens ou de leur souvenir.
Ouzhpenn ar c’hevratoù dimeziñ, ez eus bet prouet gant traezoù ha testenioù pegen prederiet e oa Yann Laval pe Anna Vreizh gant treuzkas o madoù pe o eñvor.
Auprès de la cheminée, en parcourant les villes et forteresses marchoises qu’ils ont connus, on peut aussi imaginer les conversations qu’ils auraient pu avoir.  
E-kichen an oaled, en ur redek dre ar c’hêrioù hag ar c’hreñvlec’hioù o doa anavezet e Marzoù Breizh, e c’haller ivez faltaziañ an divizoù a c’hallje bezañ bet etrezo.
Aveu de Châteaubriant 
Gwazoniezh Kastell-Briant
Dernier survivant de sa lignée, Jean de Laval fait donation par testament du tiers de ses biens à un lointain cousin : nouveau baron de Châteaubriant à partir de 1543, le connétable de France Anne de Montmorency se reconnaît vassal du roi pour ses possessions dont il dresse l’inventaire : "Le chasteau du dict lieu avecques ses tours, veues, galleries, chappelles et enclos de douves garnies d’eaues à l’entour et environs».
Yann Laval e oa an den bev diwezhañ en e lignez. Ober a reas an dilez eus un drederenn eus e vadoù gant ur c’henderv a-bell : Konestabl Bro-C'hall Anna Montmorency, anezhañ baron nevez Kastell-Briant adalek 1543, a reas gwazoniezh d’ar roue evit e vadoù, ha renabliñ a reas anezho : “Kastell al lec’h-se gant e dourioù, e c’haridoù, e chapelioù hag e zouvezioù leun a zour tro-dro”.
Reliquaire du cœur d’Anne de Bretagne
Relegouer kalon Anna Vreizh
Anne de Bretagne meurt à Blois le 9 janvier 1514. 
Mervel a reas Anna Vreizh e Bleaz d’an 9 a viz Genver 1514.
Son cœur est placé dans un reliquaire, "petit vaisseau d’or et d’émaux" et «porté à son pays et duché de Bretagne, mis et enterré en sa cité et ville de Nantes avec ses père et mère ». 
Lakaet e voe he c’halon en ur relegouer, ul “lestrig aour hag amailh”, ha “kaset d’he bro ha dugelezh a Vreizh, lakaet ha douaret en he c’hêr a Naoned gant he zad hag he mamm.”
Après de nombreuses péripéties à travers les siècles, cet objet au symbolisme majeur est aujourd’hui la propriété du Département de Loire-Atlantique et conservé au musée Dobrée.
Goude meur a zarvoud a-hed ar c’hantvedoù eo perc’hennet an draezenn arouezius-bras-se gant Departamant al Liger-Atlantel hiziv an deiz, ha miret eo er mirdi Dobrée.
Malade et usé Jean de Laval se remémore le rôle qu’il a tenu dans l’union de la Bretagne à la France : reviennent les images du fief dont il a hérité, des guerres qu’il a menées aux côtés de François Ier, de ces heures de gloire, mais aussi des peines et des humiliations endurées. 
Yann Laval, klañv ha skuizh an tamm anezhañ, a oa o vemoriñ ar roll en doa dalc’het en unvanidigezh Breizh ha Bro-C’hall : dont a rae da soñj dezhañ eus skeudennoù eus an dalc’h en doa bet da hêrezh, eus ar brezelioù en doa graet e-kichen Frañsez Iañ,  eus e vareoù gloar, met ivez eus ar poanioù hag eus ar mezhekadennoù en doa diwasket.
Il interpelle les autres protagonistes de cette histoire dont il est le dernier survivant.
Gervel a rae pennc’hoarierien all an istor-se ma’z eo an hini nemetañ a chom bev.
Siège de Françoise de Foix 
Sez Frañseza Foish
On annonce la venue de François Ier à Châteaubriant. 
Kemennet e voe edo Frañsez Iañ da zont da Gastell-Briant.
Si le voyage est officiellement politique, peut-être le roi a-t-il aussi envie de revoir celle qui fut sa « mye » pendant dix ans ? 
Ur veaj politikel e oa hervez kont, met marteze en doa c’hoant ar roue ivez da adwelet an hini a oa bet e “vuiañ-karet” e-pad dek vloaz ?
Ce n’est pas sans émotion que Françoise de Foix s’apprête à recevoir dans le château de son mari celui qui fut son amant.
Gant from e prientas Frañseza Foish degemer e kastell he gwaz an hini a oa bet he serc’h.
Siège de François Ier
Sez Frañsez Iañ
François Ier signe le traité d’union de la Bretagne à la France, concrétisant ainsi les ambitions de ses trois prédécesseurs sur le trône. 
Frañsez Iañ a sinas an emglev a unane Breizh gant Bro-C’hall, ha dre se e teuas da wir c’hoantoù e dri diagentour war an tron.
Habile diplomate, il sait jouer des symboles, et fait couronner son fils duc de Bretagne : mascarade destinée à gagner la faveur des Bretons une quarantaine d’années après les combats qui avaient opposés armée française et armée bretonne ?
Un diplomat ampart a oa anezhañ, gouzout a rae c’hoari gant an arouezioù, ha lakaat a reas e vab da vezañ kurunet evel dug Breizh : touellerezh evit klask bezañ deuet-mat gant ar Vretoned un daou-ugent vloaz bennak goude an emgannoù etre arme Breizh hag arme Bro-C’hall ?
Siège de Claude de France
Sez Klaoda Bro-C’hall
La mort de la duchesse Anne précipite le destin de Claude, sa fille aînée. 
Gant marv an dugez Anna ez eas a-herr tonkad Klaoda, he merc’h henañ.
Son mariage avec le prétendant du trône, François Ier, est inévitable. 
Ne c’halled ket tremen hep he dimeziñ d’an danvez-roue, Frañsez Iañ.
Boiteuse et petite, Claude n’en est pas moins aimée par son royal mari tout en étant rapidement réduite à son rôle d’épouse et de mère.
Daoust ma oa kamm ha bihan Klaoda, e veze karet kalz gant he gwaz ar roue, met laosket e voe buan a-walc’h gant he roll a bried hag a vamm.
Siège d’Anne de Bretagne
Sez Anna-Vreizh
Dès son plus jeune âge, Anne a montré son attachement à la cause bretonne.
A-vihanik he doa diskouezet Anna pegen stag e oa ouzh kostezenn Breizh.
Veuve de Charles VIII depuis quelques mois, elle s’apprête à 22 ans à épouser le nouveau roi de France. 
Ha hi intañvez Charlez VIII, edo war-nes eurediñ roue nevez Frañs da 22 vloaz.
Héritière de la couronne de Bretagne, elle n’a de cesse de défendre l’indépendance de son duché, et lui imagine un avenir serein.
Gant kurunenn Breizh bet da hêr, e klaske dalc’hmat difenn dizalc’hiezh he dugelezh, hag empennañ a rae un amzer da zont seder eviti.
Partie 6 : Les Marches, une zone d’échanges multiples et intenses
Lodenn 6 : Ar Marzoù, un takad eskemmoù lies ha stank
Un passage obligé pour les circulations terrestres…
Un tremen ret evit ar beajoù war zouar…
Lorsque cessent crises et conflits, les Marches reconstruisent leur économie sur ce qui avait déjà fait leur prospérité : l’élevage, l’agriculture et le commerce. 
Pa vez lakaet un termen d’an trubuilhoù ha d’ar brezelioù, ec’h adsav ar Marzoù o armerzh war ar pezh en doa lakaet anezho da binvidikaat c’hoazh : ar sevel chatal, al labour-douar hag ar c’henwerzh.
L’activité des ports bretons et des marins qui sillonnent les mers des Flandres aux côtes espagnoles est pour beaucoup dans la prospérité que connaît le duché de Bretagne à la fin du Moyen Age. 
Obererezh porzhioù Breizh hag ar voraerien a vez o vageal adalek Flandrez betek Spagn a zispleg evit ul lodenn vat pinvidigezh  dugelezh Breizh e dibenn ar Grennamzer.
Mais, la région des Marches, qui ceinture la péninsule bretonne, demeure incontournable. 
Daoust da se ne c’heller ket ober hep takad ar Marzoù hag a vevenn ledenez Vreizh.
Les échanges les plus variés avec les provinces voisines se jouent dans ces zones de passage obligé que sont les « entrées et yssues du duché ». 
Eskemmoù a bep seurt a vez gant ar proviñsoù amezek ha tremen a reont dre ret dre dakadoù « mont tre ha mont e-maez an dugelezh ».
Les villes vers lesquelles converge l’essentiel des flux commerciaux avec le Poitou, l’Anjou, le Maine et la Normandie connaissent très tôt un essor remarquable. 
Ar c’hêrioù m’en em gav ar pep brasañ eus ar redoù kenwerzhel gant Poatev, Anjev, Maine ha Normandi a gresko buan en ur mod dibar.
La circulation des idées, qui accompagne celle des richesses, s’exprime notamment dans l’architecture. 
Ar mennozhioù nevez, a ya da heul ar madoù, a vo eztaolet er savouriezh peurgetket.
Considérée comme un important grenier à blé, la région marchoise est aussi une terre d’élevage pour les porcs et les bovins. 
Sellet e vez ouzh takad ar Marzoù evel ouzh ur solier ed. Un douar sevel moc’h ha saout ez eo ivez.
Alors que l’on produit du vin dans le pays nantais, les marais de Guérande et de la baie de Bourgneuf comptent parmi les plus importantes salines du royaume. 
Pa vez produet gwin e bro Naoned, geunioù Gwenrann ha bae Bourc’hnevez zo e-touez brasañ silinoù ar rouantelezh.
Denrée de première nécessité et base d’un impôt (gabelle), le sel alimente un trafic spéculatif.
Un danvez ret-holl eo an holen ha diazez un tell (an tell-holen). Un trafikerezh brokañ zo stag outañ.
Exploitées pour l’élevage des porcs et pour leur bois, les vastes forêts favorisent le développement de diverses productions artisanales. 
Implijet e vez ar c’hoadoù bras evit desevel moc’h hag evit ar prenn ivez evel-just. Aesaat a reont ivez diorroidigezh an artizanelezh.
Le bois alimente les fours et les forges qui permettent le travail des terres argileuses et du fer dont la contrée est riche. 
Gant ar c’heuneud e vez maget ar fornioù hag ar govelioù a ro an tu da labourat ar pri hag an houarn, paot er c’hornad.
La culture du chanvre et du lin rend possible la production de toiles réputées. 
Gant ar c’hanab hag al lin a vez gounezet e c’haller fardañ lien brudet.
Terres cuites, ferronneries, draps, cuirs sont au coeur d’un important négoce.
Pri poazh, houarnadurioù, mezher ha ler a ya d’ober ur c’henwerzh-eskemm a-bouez.
Les échanges à l’origine de la prospérité des principales « entrées et yssues du duché »
An eskemmoù penn-kaoz da binvidigezh pennañ « entrées et yssues du duché »
Les voies terrestres et fluviales des Marches supportent une part importante du commerce du duché. 
Dre hentoù ha stêrioù ar Marzoù e tremen ul lodenn vat eus kenwerzh an dugelezh.
Taxée à chaque pont, chaque carrefour routier, la circulation des marchandises profite particulièrement à des cités comme Vitré ou Fougères, réputées pour leurs foires et marchés. 
Un tell a oa da baeañ war bep pont, e pep kroashent. O mad eus kement-se a ra kêrioù evel Gwitreg pe Felger da skouer, hag int brudet evit o foarioù hag o marc’hadoù.
La Loire tient une place majeure dans ces incessants va-et-vient : le trafic du sel, du vin, du tuffeau favorise le développement de ports tels Ancenis et les Ponts-de-Cé.
Ul lec’h kreiz zo gant al Liger er monedone dibaouez-se : aesaet eo diorroidigezh porzhioù evel Ankiniz pe Ponts-de-Cé gant kenwerzh an holen, ar gwin, an tufev.
Les maisons à porche, symbole des villes marchandes
An tiez-porched, arouez ar c’hêrioù kenwerzhel
Des maisons à porche apparaissent au XVe siècle à Dinan, Fougères, Vitré… 
Tiez-porched a groger da welet er XVvet kantved e Dinan, Felger, Gwitreg...
Ces maisons dont la partie supérieure fait saillie sur la rue, offrent la possibilité d’exposer des marchandises à l’abri des intempéries, à même la rue. 
An tiez-se, gant o lodenn grec’h o vont pelloc’h war ar straed, a ro an tu da lakaat marc’hadourezh war wel en disglav, war ar straed.
Souvent situées à proximité des cohues, halles où se tiennent les marchés, elles sont très prisées par les corporations du commerce de la toile et du vin.
E-kichen ar c’hoc’huoù ma vez ar marc’hadoù e vezont alies. Kalz e plijont da gorfuniadoù kenwerzh al lien hag ar gwin.
L’architecture, témoignage matériel de ces échanges
Ar savouriezh, test danvezel an eskemmoù-se.
Les édifices religieux des Marches de Bretagne portent souvent la marque d’échanges culturels et spirituels avec les régions voisines. 
Savadurioù relijiel Marzoù Breizh a vez warno alies merk an eskemmoù sevenadurel ha speredel  gant ar broioù amezek.
Les motifs aquitains qui décorent le monastère de La Roë, les fresques angevines de Saint-Sulpice-des-landes, le style poitevin de l’abbatiale de Redon racontent là encore le voyage des idées, des influences qui ont largement franchi la frontière des Marches.
An tresoù mod Akitania a ya da ginklañ manati La Roë, freskennoù anjevat Sant-Suleg-al-Lanneier, stil poatevat abati Redon a gont adarre beaj ar mennozhioù hag o levezon zo aet kalz pelloc’h eget harzoù ar Marzoù.
Les châteaux de pierre édifiés dans les Marches dès le XIIe siècle révèlent, dans le soin apporté à leur construction, des emprunts multiples à l’art de bâtir des maîtres d’œuvre des rois de France. 
Ar c’hestell mein bet savet er Marzoù adalek an XIIvet kantved a laka anat, dre an aket lakaet d’o sevel,  amprestoù lies da arz sevel mistri labourioù roueed Frañs.
Témoin du souci de se hisser au rang des plus grands, l’aménagement intérieur de la tour résidence que le duc Jean IV fait construire à Dinan vers 1380 est inspiré de celui du donjon de Vincennes, édifié quelques décennies plus tôt par Charles V.
Test eus ar youl da vezañ e-touez ar re c’halloudusañ ez eo ar mod da annezañ diabarzh an tour annez bet lakaet sevel gant an dug Yann IV e Dinan war-dro 1380 diwar-skouer tour-meur Vincennes, bet savet un nebeud dekvloaziadoù abretoc’h.
A l’échelle de la région des Marches, de nombreuses parentés architecturales peuvent exister entre des forteresses appartenant à une même famille. 
E bro ar Marzoù e c’haller kavout meur a berzh boutin e-keñver savouriezh etre kreñvlec’hioù perc’hennet gant ar memes tiegezh.
Les châtelets d’entrée des châteaux de Vitré, Montmuran et Châteaubriant, propriétés des Laval, sont ainsi conçus suivant un même modèle : la porte fortifiée à laquelle on accède par un pont-levis se trouve flanquée de deux tours défensives couronnées de mâchicoulis.
Kastelligoù mont-tre kestell Gwitreg, Montmuran ha Kastell-Briant e piaou ar re Laval zo bet empennet war an hevelep patrom : an nor-greñv a erruer betek enni gant ur pont-gwint zo daou dour difenn kurunennet gant balegoù-tarzhell a bep tu dezhi.
Duché, province, département, région… 
Dugelezh, proviñs, departamant, rannvro…
Châteaubriant est située au nord-est de la Loire-Atlantique, à quelques kilomètres des départements d’Ille-et-Vilaine, de Mayenne et du Maine-et-Loire. 
Emañ Kastell-Briant e biz al Liger-Atlantel, un nebeud kilometroù diouzh harzoù departamantoù an Il-ha-Gwilen, ar Mayenne hag ar Maine-et-Loire.
Hérité de la Révolution, ce découpage administratif reprend strictement les délimitations de l’ancien duché de Bretagne et raconte une « frontière » oubliée…
Un hêrezh eus an Dispac’h Bras eo ar rannadur melestradurel-se a heuilh end-eeun bevennoù dugelezh kozh Breizh hag a gont dimp istor un « harz » disoñjet…
Du Mont-Saint-Michel à Noirmoutier, pendant 8 siècles, la Bretagne ducale a donc été « séparée » de la France par 350 km de frontière terrestre. 
Eus Menez-Mikael-ar-Mor da Nervouster eo bet « dispartiet » dugelezh Breizh diouzh Bro-C’hall eta, e-pad 8 kantved, gant un harz douarel 350 km hirder dezhañ.
Celle-ci repose à de rares endroits sur des obstacles naturels. 
N’eus ket kalz skoilhoù naturel a-hed ar vevenn-se.
Si la Loire est une réelle barrière physique sur 40 km, le Couesnon qui marque la frontière entre Bretagne et Normandie reste un obstacle symbolique.
Al Liger zo ur gwir harz douaroniel war-hed 40 km. Ar C’houenon hag a zisparti Breizh diouzh Normandi a chom un harz arouezel avat.
Le plus souvent, la limite renvoie au découpage complexe des fiefs seigneuriaux, toujours lisible dans la cartographie irrégulière du sud-est du département de Loire-Atlantique.
Peurliesañ eo stag ar vevenn-se ouzh rannadur luziet dalc’hoù an aotrounez, a c’haller merzout c’hoazh pa seller ouzh ar bevennoù digompez e gevred departamant al Liger-Atlantel.
…et Marches, les territoires au fil de l’histoire
…ha Marzoù, an tiriadoù a-hed an istor
Limite politique, administrative et juridique, une frontière s’imagine aujourd’hui comme une ligne fixe, topographiquement précise et séparant deux territoires. 
An harzoù, hiziv an deiz, zo anezho bevennoù politikel, melestradurel ha lezennel, hag e spered an holl ez int linennoù difiñv, resis hag o tispartiañ div dachennad.
Elles s’accompagnent parfois de zones intermédiaires, no man’s land aujourd’hui, ou zone tampon hier,  étonnamment complexes en raison de fortes imbrications religieuses, linguistiques, seigneuriales, et économiques…
A-wezhioù ez eus en o c’hichen takadoù hanterek, anvet no man’s land hiziv an deiz, takadoù neptu gwezhall, gwall luziet abalamour ma’z eus stag outo kudennoù relijiel, yezhel, aotrouniezhel hag armerzhel…
Si l’Empire romain était par endroit déjà ceint de murs, les frontières médiévales sont le plus souvent floues et mobiles.  
Gant an Impalaeriezh roman dija e oa bet savet mogerioù da vevenniñ lodennoù zo eus an harzoù ; er grennamzer avat e oant displann ha fiñv-difiñv.
Fortement militarisées, elles sont aussi omniprésentes, et ponctuant le territoire d’octrois et péages, de forteresses et d’espaces interstitiels, de villes et de routes qui les traversent…
E pep lec’h e oa anezho, difennet mat e oant, ha hed-ha-hed dezho e oa aotreoù ha treizhajoù, kreñvlec’hioù ha takadoù enket, kêrioù ha hentoù da dreuziñ anezho…
À cheval sur les comtés de Nantes et de Rennes, et à égale distance de ces deux villes et d’Angers, Châteaubriant se situe au cœur du Pays de la Mée.
E-kreizig-kreiz Bro-Vez emañ Kastell-Briant, a-ramp war kontelezhioù Naoned ha Roazhon, ha keit-ha-keit diouzh an div gêr-se ha diouzh Anjev.
Longtemps oubliée, ce n’est qu’avec l’émergence de la notion de pays dans les années 1970 que la Mée retrouve son appellation médiévale. 
Bro-Vez, goude bezañ bet disoñjet e-pad pell, ne adkavas hec’h anv eus ar grennamzer nemet er bloavezhioù 1970 pa zeuas meizad ar broioù war wel en-dro.
Etymologiquement, cette dénomination renvoie à un positionnement géographique central : au milieu d’échanges entre Bretagne, Anjou et Maine ; au milieu de cette zone frontalière, au centre d’influences et de rivalités multiples…
Hervez an etimologiezh eo stag an anvadur-se ouzh ul lec’h kreiz : e-kreiz an eskemmoù etre Breizh, Anjev hag ar Maine ; e-kreiz an dachenn-se war an harzoù, e-kreiz galloudoù hag enebiezhioù e-leizh…
Question(s) d’identité(s)
Kudenn(où) identelezh
Après 1532, les Marches perdent leur statut militaire et le duché devient une province française jusqu’à ce que celles-ci disparaissent au profit des départements en 1790. 
Goude 1532 e voe kollet o statud milourel gant ar Marzoù ha dont a reas an dugelezh da vezañ ur broviñs c’hall a-raok mont diwar wel gant krouidigezh an departamantoù e 1790.
La Bretagne est divisée en cinq départements et cesse d’exister en tant que circonscription administrative. 
E pemp departamant e voe rannet Breizh, ha diwar neuze ne oa ket mui ur bastell-vro velestradurel anezhi.
Elle ne réapparaît qu’en 1956 lors de la création des régions. 
Ne zeuas war wel en-dro nemet e 1956 pa voe krouet ar rannvroioù.
La Loire-Inférieure (dont le nom devient Loire-Atlantique en 1957) est alors placée dans la région Pays de la Loire.
Al Liger-Izelañ (a voe advadezet Liger-Atlantel e 1957) a voe lakaet e rannvro Broioù al Liger.
Convaincus qu’il est possible de mettre en œuvre des projets communs en s’appuyant sur une identité culturelle reconnue, le Conseil général de Loire-Atlantique et la Région Bretagne construisent ensemble, par le biais d’une commission mixte, diverses actions telles que la mise en réseau des sites des Marches de Bretagne.
Kuzul-departamant al Liger-Atlantel ha Rannvro Breizh, gounezet m’emaint gant ar soñj e c'haller kas raktresoù boutin war-raok en ur gemer harp war un identelezh sevenadurel anavezet, o deus graet meur a dra asambles dre ur bodad kemmesk, evel lakaat lec’hioù Marzoù Breizh en ur rouedad.
Que représente Trévarez pour vous ou votre famille ?
Petra eo Trevare evidoc’h pe evit ho familh ?
Racontez-nous votre souvenir en l’enregistrant avec la tablette mise à votre disposition.
Kontit hoc’h eñvorennoù deomp en ur enrollañ anezho gant an dablezenn a brestomp deoc’h.
Enregistrez votre souvenir, en appuyant sur le bouton rouge à l'écran et parlez devant le micro qui apparaît.
Enrollit hoc’h eñvorennoù gant pouezañ war ar bouton ruz war ar skramm ha komz dirak ar mikro a zeu war wel.
Appuyez à nouveau sur le bouton rouge lorsque vous avez fini.
Pouezit war ar bouton ruz en-dro pa vo echu ganeoc’h.
Donnez un titre à votre témoignage. 
Roit un titl d’ho testeni.
Indiquez votre nom, la date même approximative de votre souvenir et son thème si vous le souhaitez (ex: Jean Dupont, visite de la chapelle en 2016). 
Skrivit hoc’h anv, peur e oa c’hoarvezet, war-bouez nebeut, hag an tem m’ho peus c’hoant (da sk. : Yann Vreton, gweladenniñ ar chapel e 2016.)
Si vous n'avez pas assez de temps pour raconter votre souvenir, enregistrez-vous à nouveau en appuyant sur le bouton ; la suite sera enregistrée sur une nouvelle piste.
Ma n’ho peus ket amzer a-walc’h da gontañ an dra a zalc’hit soñj anezhañ, e c’hallit en em enrollañ en-dro gant pouezañ war ar bouton ; en ur roudenn nevez e vo enrollet ar pezh a vo kontet ganeoc’h goude.
Si vous préférez, vous pouvez également nous laisser vos coordonnées sur un papier que vous glisserez dans le tiroir-boite aux lettres. 
Ma kavit gwelloc’h e c’hallit ivez lezel hoc’h anv hag ho taveennoù deomp war un tamm paper hag a lakaot en diretenn-boest-lizheroù.
Nous vous contacterons pour vous enregistrer. 
Mont a raimp e darempred ganeoc’h evit enrollañ ac’hanoc’h.
Merci de votre participation !
Trugarez deoc’h eus ho kenlabour !
Je suis tous les humains passés là, ayant marché sur ce gravier, regardé cette ferrure de bord de fenêtre, caressé cette boiserie, admiré le camélia de ce bosquet, rêvé au pied du séquoia.
Me eo an holl dud a zo tremenet aze, ar re o deus kerzhet war ar grouan, sellet ouzh an houarnenn e bord ar prenestr, flouret ar c’hoataj, ar re a zo chomet da sellet ouzh ar c’hamelia er bod-se, o deus hunvreet e-harz ar wezenn-sekoia.
J'ai travaillé ici. 
Me am boa labouret amañ.
Je comptais les serviettes et je rangeais les linges. 
Kontañ a raen ar serviedennoù ha renkañ al lienajoù.
Ma fille a grandi dans cet appartement, là où sont vos bureaux. 
Ma merc’h he doa graet he c’hresk er ranndi-mañ, el lec’h m’emañ ho purevioù.
Elle a vu le jour dans le château, la seule d'ailleurs à y être née. 
Ganet e voe er c’hastell, an hini nemeti eo, ouzhpenn-se, a oa deuet er bed ennañ.
Elle poussait sa brouette dans l'allée pour aller donner à manger aux poules. 
Bountañ a rae he c’harigell en alez evit mont da reiñ boued d’ar yer.
Il m'arrivait de préparer le repas pour le Marquis, la Marquise et leur "petit comité".
C’hoarvezout a rae ganin fardañ pred ar Markiz, ar Varkizez hag o “zud nes”.
On disait que des voleurs vidaient le château, c'est donc qu'on pouvait y pénétrer. 
Lavaret e veze e veze riñset ar c’hestell gant al laeron, da lavaret eo e c’halled mont e-barzh neuze.
On en a fait le tour bien des fois avec ma meilleure amie, inspectant portes et grillages. 
Meur a wech hor boa graet an dro anezhañ gant ma migonez wellañ, en ur evezhiañ an dorioù hag ar roued-orjal.
Jamais on n'a trouvé de passage pour entrer. 
Biskoazh n’hor boa kavet un toull enni evit mont tre.
Ma carrière d'exploratrice s'est ainsi terminée à 12 ans !
Evel-se em boa echuet ma micher furcherez pa oan 12 vloaz !
Quand je pense qu'une des salles de l'exposition à l'étage, c'est la chambre où j'ai passé ma nuit de noces ! 
Pa soñjan ez eo en unan eus ar salioù-diskouez a zo en estaj em boa tremenet nozvezh ma eured !
On n'avait rien dit aux amis pour qu'ils ne sachent pas où nous étions et nous préparent des surprises. 
N’hor boa lavaret netra d’hor mignoned evit ma ne c’halljent ket gouzout pelec’h e oamp ha prientiñ deomp souezhadennoù.
Il y a eu un orage à plier les arbres en deux cette nuit-là.
Arnev da ziskar ar gwez a oa bet en noz-se.
À 16 ans, c'est pour voir les belles vaches armoricaines de la ferme expérimentale que je venais là en vélo. 
Pa oan 16 vloaz e teuen di war varc’h-houarn evit gwelet saout Arvorig brav ar feurm arnod.
Voir tout ce monde et les chevaux sautant les obstacles, juste devant le château à demi éventré, c’était féerique. 
Gwelet an holl loened-korn-se hag ar c’hezeg o lammat dreist ar skoilhoù, dres dirak ar c’hastell hanter freuzet, a oa ur bam.
Ce sont mes petits-enfants qui me le réclament chaque été : Allons voir ton château Mamie !
Ma bugale-vihan a c’houlenn ganin bep hañv : Deomp da welet da gastell, Mamm-gozh !
J'ai appris à conduire dans cette allée, une 4 chevaux !. 
Desket em boa bleinañ ur c’harr, ur 4 jav, en alez-mañ !
On apprenait chez soi sans moniteur à l'époque. 
Desket e veze er gêr hep monitour d’ar mare-se.
Gare à qui se trouvait sur mon chemin ! 
War evezh e ranke bezañ an neb a oa war ma hent !
C'est le dimanche qu'on venait en douce par l'ouverture du grillage dite "du sanglier", côté Moniven.
Da Sul e teuemp a-davik dre an toull a oa er roued-orjal hag a veze graet “toull ar pemoc’h-gouez” anezhañ, kostez koad Moniven.
Voir si le rhodo avait ouvert ses bourgeons depuis la semaine dernière et écouter chanter la source du jardin japonais. 
Da welet ha tarzhet e oa broñsoù ar brug-roz abaoe ar sizhun all ha da selaou ar vammenn o kanañ el liorzh giz Japan.
On descendait jusqu'à la terrasse regarder la méandre de l'Aulne et Châteauneuf au loin. 
Diskenn a raemp betek ar savenn evit gwelet kildroennoù ar Stêr-Aon hag ar C’hastell-Nevez en diabell.
Au moment où on contemplait ce paysage, il était à nous, partout marqué de l'empreinte de nos pas, de nos rires, de nos rêves. 
D’ar mare ma arvestemp ouzh ar gweledva, e oa deomp, merket e pep lec’h gant louc’hoù hor c’hammedoù, hor c’hoarzhadegoù, hon hunvreoù.
Le projet Mémoires Vives donne la parole à celles et ceux qui ont des souvenirs à partager sur leurs liens avec Trévarez. 
Ar raktres Memorioù Bev a ro ar gomz d’ar re o deus eñvorennoù da gontañ diwar-benn o liammoù gant Trevare.
Initié en 2016, ce collectage de témoignages a vocation à continuer puisque vous tous pouvez y participer.
An dastumadeg testenioù-se, boulc’het e 2016, zo da vezañ kendalc’het pa c’hall an holl ac’hanoc’h kemer perzh enni.
Un peu plus de 100 ans après sa construction, le château de Trévarez garde en mémoire les traces de son histoire. 
Un tammig ouzhpenn 100 vloaz goude e savidigezh, Kastell Trevare a vir ennañ roudoù eus e istor.
Luxueux lieu de villégiature jusqu’à la seconde Guerre mondiale, il est abandonné jusqu’à ce que  le Conseil général du Finistère l’achète et l’ouvre au public dans les années 1970.
Ul lec’h hañviñ lorc’hus e voe betek an eil Brezel-bed ha dilezet e voe goude, betek ma voe prenet gant Kuzul-departamant Penn-ar-Bed ha digoret d’an holl er bloavezhioù 1970.
Conçu pour recevoir, le château se compose au rez-de-chaussée ainsi qu’aux premier et deuxième étages, de pièces de réceptions et de nombreuses chambres d’invités. 
Ar c’hastell, bet savet evit degemer tud, a oa ennañ pezhioù degemer ha kambroù a-leizh evit an dud pedet en adraoñ kerkoulz hag er c’hentañ hag en eil estaj.
Les autres espaces sont réservés au travail et à la vie des domestiques.
Miret e veze al lec’hioù all evit al labour hag evit buhez ar vevelien.
L’histoire du domaine en quelques dates
Istor an domani gant un nebeud bloaziadoù
1845 : Acquisition des terres par le père et l’oncle de James de Kerjégu
1845 : Prenet e oa bet an douaroù gant tad hag eontr James Keryegu
1846 : Naissance à Trévarez de James de Kerjégu, commanditaire du château
1846 : Ganedigezh James Keryegu, arc’hanter ar c’hastell, e Trevare
1893-1907 : Construction du château
1893-1907 : Savidigezh ar c’hastell
1895 : James de Kerjégu devient président du Conseil général du Finistère
1895 : Deuet e oa James Keryegu da vezañ prezidant Kuzul-departamant Penn-ar-Bed
1906 : Mariage de Françoise, la fille de James de Kerjégu avec Henri de la Ferronnays
1906 : Dimezet e oa bet Françoise, merc’h James Keryegu, gant Henri de la Ferronnays
1908 : Décès de James de Kerjégu
1908 : Marv James Keryegu
1940 : Occupation du domaine par l’armée allemande
1940 : Aloubet e oa bet an domani gant an arme alaman
1944 : Bombardement du château par la Royal Air Force
1944 : Bombezennet e oa bet ar c’hastell gant ar Royal Air Force
1958 : Décès de Françoise de la Ferronnays
1958 : Marv Françoise de la Ferronnays
1968 : Achat du château par le Conseil général du Finistère
1968 : Prenet e oa bet ar c’hastell gant Kuzul-departamant Penn-ar-Bed
1971 : Ouverture du domaine au public
1971 : Digoret e oa bet an domani d’an dud
1993 : Restauration de la toiture de l’aile ouest du château
1993 : Renevezet e oa bet toenn kazel gornôg ar c’hastell
Avec le bombardement de 1944 cette pièce d’apparat a perdu son unité. 
Goude ar vombezadeg e 1944 e kollas ar pezh pompadus-se e unvanded.
Derrière le mur construit dans les années 90 pour isoler l’aile ouest du reste du château, un ascenseur permettait aux invités de se rendre à leurs chambres.
A-dreñv ar voger, bet savet er bloavezhioù 90 evit dispartiañ ar gazel gornôg diouzh ar peurrest eus ar c’hastell, e oa ur bignerez hag a dalveze d’an dud pedet da vont d’o c’hambroù.
Grille de protection de radiateur et thermostat
Kael wareziñ ar radiator ha gwrezreoler
Afin d’assurer son confort et celui de ses invités, James de Kerjégu fait installer le chauffage central. 
Evit ma vefe klet dezhañ ha d’an dud pedet gantañ, James Keryegu a lakaas staliañ an tommerezh kreiz.
Un réseau complexe de canalisations achemine l’eau chaude depuis les calorifères du sous-sol jusqu’aux radiateurs en fonte. 
Dre ur rouedad kemplezh a duellennoù e veze kaset dour tomm adalek fornelloù an danzouar betek an tommerezioù potin.
Pour ne pas dépareiller avec le décor de la pièce, ils sont encastrés dans les murs et dissimulés derrière des grilles. 
Evit ma ne zijaojfent ket gant kinkladur ar pezh, e oant bet mañsonet er mogerioù ha kuzhet a-dreñv kili.
La chaleur est moins bien diffusée, mais l’esthétique est préservée.
Ne veze ket skignet ken mat an tommder met gwarezet e oa bet braventez al lec’h.
Aucun détail n’est oublié puisque chaque étage du château est doté d’un poste à incendie comme celui-ci. 
Ne oa bet disoñjet netra peogwir e oa bet lakaet ur post tan-gwall evel hemañ e pep estaj eus ar c’hastell.
Mieux valait être équipé d’un tel système car assurer le château aurait représenté une somme colossale.
Gwelloc’h e oa kaout ur seurt gwikefre, rak evit asuriñ ar c’hastell e vije bet dispignet sammadoù bras.